
ประกาศองค์การบริหารส่วนตำบลทุ่งใส
เรื่อง  สอบราคาจ้าง โครงการก่อสร้างระบบประปาหอถังสูง บ้านต้นบก

 หมู่ที่  5 
   ตำบลทุ่งใส  อำเภอสิชล  จังหวัดนครศรีธรรมราช
                                                                                    (ครั้งที่ 3)

******************************************
ด้วยองค์การบริหารส่วนตำบลทุ่งใส  อำเภอสิชล  จังหวัดนครศรีธรรมราช มีความประสงค์สอบราคา
จ้างโครงการ ก่อสร้างระบบประปาหอถังสูงบ้านต้นบก  หมู่ที่ 5   โดยก่อสร้างตามแบบมาตรฐานสำนักงานทรัพยากรน้ำขนาด  10  ลบ.ม.  แบบเลขที่  3113110  จำนวน  4  แผ่น  พร้อมขุดเจาะบ่อบาดาลขนาดเส้นผ่าศูนย์กลาง  6  นิ้ว  ที่ความลึกระหว่าง40-60  เมตร  หรือมีปริมาณน้ำไม่น้อยกว่า  5  ลบ.ม./ชม.  ท่อลงบ่อใช้พีวีซี  ขนาดเส้นผ่าศูนย์กลาง  6  นิ้ว  ชั้น  13.5  พร้อมเทคอนกรีตชานบ่อพักขนาด  2*2  เมตร  รายละเอียดตามแบบเลขที่ สบจ.1-10-007 พร้อมเดินท่อกระจายน้ำพีวีซี  ขนาดเส้นผ่าศูนย์กลาง  2  นิ้ว  ชั้น 8.5  ระยะทางไม่น้อยกว่า  1,000  เมตร ขุดฝังกลบเรียบร้อยพร้อมใช้งานและติดตั้งป้ายประชาสัมพันธ์ชื่อโครงการตามแบบมาตราฐานจำนวน 1 ป้าย งบประมาณตั้งไว้  585,000  บาท (ห้าแสนแปดหมื่นห้าพันบาทถ้วน) ราคากลาง      602,000    บาท  (หกแสนสองพันบาทถ้วน)
ผู้มีคุณสมบัติเสนอราคาจะต้องมีคุณสมบัติดังต่อไปนี้
1. เป็นนิติบุคคลหรือบุคคลธรรมดา ที่มีอาชีพรับจ้างทำงานสอบราคาดังกล่าว
2. ไม่เป็นผู้ที่ถูกแจ้งเวียนชื่อเป็นผู้ทิ้งงานของทางราชการ  รัฐวิสาหกิจ  หรือหน่วยการบริหารราชการ ส่วนท้องถิ่น ในขณะที่ยื่นซองสอบราคา
3. ไม่เป็นผู้มีผลประโยชน์ร่วมกันกับผู้เสนอราคารายอื่นที่เข้าเสนอราคาให้แก่องค์การบริหารส่วนตำบลทุ่งใส  ณ  วันประกาศสอบราคา
4. มีผลงานก่อสร้างประเภทเดียวกัน  ในวงเงินไม่น้อยกว่า    292,500   บาท  
                            กำหนดดูสถานที่ก่อสร้างและรับฟังคำชี้แจง         ในวันที่      30      เดือน    มิถุนายน        พ.ศ.  2551
 เวลา   10.00  น.  โดยพร้อมเพรียงกัน  ณ    องค์การบริหารส่วนตำบลทุ่งใส    และกำหนดรับฟังคำชี้แจงรายละเอียดเพิ่มเติม   ในวันที่   30  เดือน มิถุนายน พ.ศ. 2551  เวลา  15.00  น. เป็นต้นไป  ณ ที่ทำการองค์การบริหารส่วนตำบลทุ่งใส         


กำหนดยื่นซองสอบราคา  ในวันที่  1   เดือน  กรกฎาคม  พ.ศ. 2551  ระหว่างเวลา  09.00  น.     ถึงเวลา  10.00  น.    ณ ศูนย์รวมข้อมูลข่าวสารการจัดซื้อหรือจัดจ้างขององค์การบริหารส่วนตำบลระดับอำเภอ    และกำหนดเปิดซองสอบราคา  ในวันที่    1    เดือน  กรกฎาคม    พ.ศ. 2551
    ตั้งแต่เวลา  10.15  น.  เป็นต้นไป

ผู้สนใจติดต่อขอรับเอกสาร  ซื้อแบบแปลนพร้อมรายละเอียด  ในราคาชุดละ   2,000   บาท  ได้ที่ทำการองค์การบริหารส่วนตำบลทุ่งใส  ได้ตั้งแต่วันที่  17   เดือน  มิถุนายน  พ.ศ.  2551    ถึงวันที่   30   เดือน  มิถุนายน    

พ.ศ. 2551      ดูรายละเอียดจาก      WWW.THUNGSAI.GO.TH  หรือสอบถามทางโทรศัพท์หมายเลข  0-7537 – 6110 , 0-7537-6115     ในวันและเวลาราชการ
ประกาศ  ณ  วันที่     16      เดือน   มิถุนายน    พ.ศ.  2551

(ลงชื่อ)   
   (นายพีระพล  นาคแก้ว)
  นายกองค์การบริหารส่วนตำบลทุ่งใส
เอกสารสอบราคาจ้าง  เลขที่      16 /2551
สอบราคาจ้าง  โครงการก่อสร้างระบบประปาหอถังสูงบ้านต้นบก
หมู่ที่  5  ตำบลทุ่งใส  อำเภอสิชล  จังหวัดนครศรีธรรมราช
ตามประกาศองค์การบริหารส่วนตำบลทุ่งใส  ลงวันที่     16   เดือน  มิถุนายน  พ.ศ. 2551
(ครั้งที่  3)

******************************************************
องค์การบริหารส่วนตำบลทุ่งใส ซึ่งต่อไปนี้เรียกว่า องค์การบริหารส่วนตำบล          มีความประสงค์
สอบราคาจ้างโครงการก่อสร้างระบบประปาหอถังสูงบ้านต้นบก    หมู่ที่ 5     โดยก่อสร้างตามแบบมาตรฐานสำนักงานทรัพยากรน้ำขนาด  10  ลบ.ม.  แบบเลขที่  3113110  จำนวน  4  แผ่น  พร้อมขุดเจาะบ่อบาดาลขนาดเส้นผ่าศูนย์กลาง  6  นิ้ว  ที่ความลึกระหว่าง40-60  เมตร  หรือมีปริมาณน้ำไม่น้อยกว่า  5  ลบ.ม./ชม.  ท่อลงบ่อใช้พีวีซี  ขนาดเส้นผ่าศูนย์กลาง  6  นิ้ว  ชั้น  13.5  พร้อมเทคอนกรีตชานบ่อพักขนาด  2*2  เมตร  รายละเอียดตามแบบเลขที่ สบจ.1-10-007 พร้อมเดินท่อกระจายน้ำพีวีซี  ขนาดเส้นผ่าศูนย์กลาง  2  นิ้ว  ชั้น 8.5  ระยะทางไม่น้อยกว่า  1,000  เมตร ขุดฝังกลบเรียบร้อยพร้อมใช้งานและติดตั้งป้ายประชาสัมพันธ์ชื่อโครงการตามแบบมาตราฐานจำนวน 1 ป้าย  งบประมาณตั้งไว้   585,000  บาท (ห้าแสนแปดหมื่นห้าพันบาทถ้วน)  ราคากลาง   602,000 บาท (หกแสนสองพันบาทถ้วน)  หมู่ที่  5  ตำบลทุ่งใส   อำเภอสิชล    จังหวัดนครศรีธรรมราช     โดยมีข้อแนะนำและข้อกำหนด ดังต่อไปนี้
1.  เอกสารแนบท้ายเอกสารสอบราคา
1.1 แบบรูปรายการรายละเอียด
1.2 แบบใบเสนอราคา
1.3 แบบสัญญาจ้าง
1.4 แบบหนังสือค้ำประกัน  (หลักประกันสัญญา)
1.5บัญชีแสดงปริมาณค่าวัสดุและแรงงาน
1.6บทนิยามผู้เสนอราคาที่มีผลประโยชน์ร่วมกัน
1.7 แบบบัญชีเอกสาร

(1)บัญชีเอกสารส่วนที่ 1

(2)บัญชีเอกสารส่วนที่ 2
2.  คุณสมบัติของผู้เสนอราคา
              2.1 ผู้เสนอราคาต้องเป็นผู้ที่มีอาชีพรับจ้างที่สอบราคาจ้าง และต้องไม่เป็นผู้ที่ถูกแจ้งเวียนชื่อผู้ทิ้งงานของทางราชการและรัฐวิสาหกิจ  หรือหน่วยงานการบริหารราชการส่วนท้องถิ่น  หรือห้ามติดต่อหรือห้ามเข้าเสนอราคากับองค์การบริหารส่วนตำบล  
2.2  ผู้เสนอราคาจะต้องไม่เป็นผู้ที่ได้รับเอกสิทธิ์  หรือความคุ้มกัน ซึ่งปฏิเสธไม่ยอมขึ้นศาลไทยเว้น
แต่รัฐบาลของผู้เสนอราคาจะได้มีคำสั่งให้สละสิทธิ์  หรือความคุ้มกันเช่นว่านั้น  
              2.3 ผู้เสนอราคาต้องไม่เป็นผู้มีผลประโยชน์ร่วมกันกับผู้เสนอราคารายอื่น ณ วันประกาศสอบราคาตามข้อ 1.7

2.4 ผู้เสนอราคาจะต้องเป็นนิติบุคคล หรือบุคคลธรรมดา   มีผลงานการก่อสร้างประเภทเดียวกันกับงานที่สอบราคาในวงเงินไม่น้อยกว่า  292,500.- บาท  และเป็นผลงานที่เป็นคู่สัญญาโดยตรงกับส่วนราชการหน่วยงานตามกฎหมายว่าด้วยระเบียบบริหารราชการส่วนท้องถิ่น หน่วยงานอื่นซึ่งมีกฎหมายบัญญัติให้มีฐานะเป็นราชการบริหารส่วนท้องถิ่น รัฐวิสาหกิจ หรือหน่วยงานเอกชนที่องค์การบริหารส่วนตำบลเชื่อถือ 
3.หลักฐานการเสนอราคา
      

ผู้เสนอราคาจะต้องเสนอเอกสารหลักฐานแนบหลักฐานแนบมาพร้อมกับซองสอบราคา  ดังนี้
              3.1 สำเนาหนังสือรับรองการจดทะเบียนหุ้นส่วนบริษัท และสำเนาทะเบียนภาษีมูลค่าเพิ่ม (ถ้ามี)พร้อมรับรองสำเนาถูกต้อง
3.2  หนังสือมอบอำนาจที่ปิดอากรแสตมป์ตามกฎหมาย        ในกรณีที่ผู้เสนอราคามอบอำนาจให้
บุคคลอื่นลงนามในใบเสนอราคา(กรณีที่มอบอำนาจ)
3.3 สำเนาหนังสือรับรองผลงานการก่อสร้าง   พร้อมรับรองสำเนาถูกต้อง    (ในกรณีที่มีการกำหนด
ผลงานตามข้อ 2.3)

                           3.4 บัญชีรายการก่อสร้าง หรือใบแจ้งปริมาณงาน,ราคาค่าก่อสร้าง ซึ่งจะต้องแสดงรายการวัสดุ อุปกรณ์ ค่าแรงงาน ภาษีประเภทต่าง ๆ รวมทั้งกำไรไว้ด้วย
3.5  บัญชีรายการเอกสารทั้งหมดที่ได้ยื่นพร้อมกับซองสอบราคา
3.6  หนังสือรับรองการเป็นช่าง  โดยผ่านการทดสอบตามหลักเกณฑ์ของกรมทรัพยากรธรณี
4.การยื่นซองสอบราคา
              4.1  ผู้เสนอราคาจะต้องยื่นเสนอราคาตามแบบที่กำหนดไว้ในเอกสารสอบราคานี้โดยไม่มีเงื่อนไขใด ๆ ทั้งสิ้น  และจะต้องกรอกข้อความให้ถูกต้องครบถ้วน  ลงลายมือชื่อผู้เสนอราคาให้ชัดเจน  จำนวนเงินที่จะเสนอต้องระบุตรงกันทั้งตัวเลข และตัวอักษร  โดยไม่มีการขูดลบ หรือแก้ไข   หากมีการขูดลบ     ตกเติม หรือแก้ไขเปลี่ยนแปลง  จะต้องลงลายมือชื่อผู้เสนอราคาพร้อมประทับตรา (ถ้ามี) กำกับไว้ด้วยทุกแห่ง 
 4.2  ผู้เสนอราคาจะต้องกรอกปริมาณวัสดุและราคาในบัญชีรายการก่อสร้างให้ครบถ้วน 



        ในการเสนอราคา ให้เสนอเป็นเงินบาท และเสนอราคาเพียงราคาเดียว โดยเสนอราคารวม และหรือราคาต่อหน่วย และหรือต่อรายการ  ตามเงื่อนไขที่ระบุไว้ท้ายใบเสนอราคาให้ถูกต้อง  ทั้งนี้ ราคารวมที่เสนอจะต้องตรงกันทั้งตัวเลขและตัวหนังสือ  ถ้าตัวเลขและตัวหนังสือไม่ตรงกันให้ถือตัวหนังสือเป็นสำคัญ     โดยคิดราคารวมทั้งสิ้น ซึ่งรวมราคาภาษีมูลค่าเพิ่ม ภาษีอากรอื่น และค่าใช้ทั้งปวงไว้แล้ว


ราคาที่เสนอ จะต้องเสนอกำหนดยืนราคา ไม่น้อยกว่า 60 วัน นับแต่วันเปิดซองสอบราคาโดยภายในกำหนดยืนราคาผู้เสนอราคาต้องรับผิดชอบราคาที่ตนได้เสนอไว้และจะถอนการเสนอราคามิได้  
              4.3  ผู้เสนอราคาจะต้องกำหนดเวลาดำเนินการก่อสร้างแล้วเสร็จ     ไม่เกิน  60 วัน  นับถัดจากวันลงนามในสัญญาจ้าง หรือวันที่ได้รับหนังสือแจ้งจากองค์การบริหารส่วนตำบลทุ่งใสให้เริ่มทำงาน
              4.4  ก่อนยื่นซองสอบราคา ผู้เสนอราคาควรตรวจดูร่างสัญญา แบบรูปและรายละเอียด ฯลฯ     ให้ถี่ถ้วนและเข้าใจเอกสารสอบราคาทั้งหมดเสียก่อน   ที่จะตกลงยื่นซองสอบราคาตามเงื่อนไขในเอกสารสอบราคา

4.5 ผู้เสนอราคาจะต้องยื่นซองสอบราคา    ที่ปิดผนึกซองเรียบร้อย จ่าหน้าซองถึง            ประธาน
คณะกรรมการเปิดซองสอบราคา โดยระบุไว้ที่หน้าซองว่า     “ใบเสนอราคาตามเอกสารสอบราคาเลขที่     16 /2551”  โดยยื่นซองโดยตรงต่อ องค์การบริหารส่วนตำบลทุ่งใส  วันที่  1  เดือน  กรกฎาคม  พ.ศ. 2551   ระหว่างเวลา 09.00 น.ถึงเวลา  10.00  น.        ณ  ศูนย์รวมข้อมูลข่าวสารการซื้อหรือการจ้างขององค์การบริหารส่วนตำบลระดับอำเภอสิชล    (ศูนย์ราชการอำเภอสิชล)              
เมื่อพ้นกำหนดยื่นซองสอบราคาแล้วจะไม่รับซองสอบราคาโดยเด็ดขาด  และคณะกรรมการเปิดซอง
สอบราคาจะ เปิดซองสอบราคาในวันที่     1     เดือน    กรกฎาคม     พ.ศ. 2551    เวลา  10.15  น.   เป็นต้นไป
5.หลักเกณฑ์และสิทธิในการพิจารณาราคา
 

5.1  ในการสอบราคาในครั้งนี้ องค์การบริหารส่วนตำบลทุ่งใส  จะพิจารณาตัดสินด้วย    ราคารวม
             5.2 หากผู้เสนอราคารายใดมีคุณสมบัติไม่ถูกต้องตามข้อ 2 หรือยื่นหลักฐานในการเสนอราคาไม่ถูกต้องหรือครบถ้วนตามข้อ 3 หรือยื่นซองสอบราคาไม่ถูกต้องตามข้อ 4 แล้วคณะกรรมการเปิดซองสอบราคาจะไม่รับพิจารณาราคาของผู้เสนอรายนั้น เว้นแต่เป็นข้อผิดพลาดหรือผิดหลงเพียงเล็กน้อย  หรือที่ผิดแผกไปจากเงื่อนไขของเอกสารสอบราคาในส่วนที่มิใช่สาระสำคัญ  ทั้งนี้ เฉพาะในกรณีที่พิจารณาเห็นว่าจะเป็นประโยชน์ต่อองค์การบริหารส่วนตำบลทุ่งใส  เท่านั้น
 

5.3  องค์การบริหารส่วนตำบลทุ่งใส สงวนสิทธิไม่พิจารราราคาของผู้เสนอราคา  โดย
ไม่มีการผ่อนผันในกรณี ดังต่อไปนี้
                                    (1) ไม่ปรากฏชื่อผู้เสนอราคารายนั้นในบัญชีผู้รับเอกสารสอบราคา หรือในหลักฐานการรับเอกสารสอบราคาขององค์การบริหารส่วนตำบลทุ่งใส
 (2) ไม่กรอกชื่อนิติบุคคล หรือบุคคลธรรมดาหรือลงลายมือชื่อผู้เสนอราคาอย่างหนึ่งอย่างใด หรือทั้งหมดในใบเสนอราคา
                       (3)   เสนอรายละเอียดต่างไปจากเงื่อนไขที่กำหนดในเอกสารสอบราคาที่เป็นสาระสำคัญ หรือมีผลทำให้เกิดความได้เปรียบเสียเปรียบแก่ผู้เสนอราคารายอื่น
                       (4)  ราคาที่เสนอมีการขูดลบ ตก เติม แก้ไข เปลี่ยนแปลง โดยผู้เสนอราคามิได้      ลงลายมือชื่อพร้อมประทับตรา (ถ้ามี) กำกับไว้
5.4  ในการตัดสินการสอบราคา  หรือในการทำสัญญา  คณะกรรมการเปิดซองสอบราคา        หรือ
องค์การบริหารส่วนตำบลทุ่งใส มีสิทธิ์ให้ผู้เสนอราคาชี้แจงข้อเท็จจริง สภาพฐานะ หรือข้อเท็จจริงอื่นใดที่เกี่ยวข้องกับผู้เสนอราคาได้ องค์การบริหารส่วนตำบลทุ่งใสมีสิทธิ์ที่จะไม่รับราคาหรือไม่ทำสัญญาหากหลักฐานดังกล่าวไม่มีความเหมาะสมหรือไม่ถูกต้อง
              5.5  องค์การบริหารส่วนตำบลทุ่งใส ทรงไว้ซึ่งสิทธิ ที่จะไม่รับราคาต่ำสุด หรือราคาหนึ่งราคาใดหรือราคาทั้งหมดก็ได้ และอาจจะพิจารณาเลือกจ้างในจำนวนหรือขนาดเฉพาะรายการหนึ่งรายการใด หรืออาจจะยกเลิกการสอบราคาโดยไม่พิจารณาจัดจ้างเลยก็ได้ สุดแต่จะพิจารณาทั้งนี้เพื่อประโยชน์ของทางราชการ เป็นสำคัญ

และให้ถือว่าการตัดสินขององค์การบริหารส่วนตำบลทุ่งใสเป็นเด็ดขาด ผู้เสนอราคาจะเรียกค่าเสียหายใด ๆ มิได้รวมทั้งองค์การบริหารส่วนตำบลทุ่งใสจะพิจารณายกเลิกการสอบราคาและลงโทษผู้เสนอราคาเสมือนผู้ทิ้งงาน หากมีเหตุที่เชื่อได้ว่าการเสนอราคาจะกระทำไปโดยไม่สุจริต หรือมีการสมยอมในการเสนอราคา ในกรณีที่ผู้เสนอ
ราคาต่ำสุดเสนอราคาต่ำจนคาดหมายได้ว่าไม่อาจดำเนินการตามสัญญาได้คณะกรรมการเปิดซองสอบราคา หรือองค์การบริหารส่วนตำบลทุ่งใสจะให้ผู้เสนอราคานั้นชี้แจงและแสดงหลักฐานที่ทำให้เชื่อได้ว่าผู้เสนอราคาสามารถดำเนินงานตามสอบราคาจ้างให้เสร็จสมบูรณ์  หากคำชี้แจงไม่เป็นที่รับฟังได้ องค์การบริหารส่วนตำบลทุ่งใส  มีสิทธิ ที่จะไม่รับราคาของผู้เสนอราคารายนั้น
6.การทำสัญญาจ้าง
                ผู้ชนะการสอบราคาจะไปทำสัญญาจ้างตามแบบสัญญาดังระบุในข้อ 1.3 กับองค์การบริหารส่วนตำบลทุ่งใส  ภายใน 7 วัน นับถัดจากวันที่ได้รับแจ้ง และต้องวางหลักประกันสัญญา เป็นจำนวนเงินเท่ากับร้อยละห้า (5%) ของราคาจ้างที่สอบราคาได้ ให้องค์การบริหารส่วนตำบลทุ่งใสยืดถือไว้ในขณะทำสัญญาโดยใช้หลักประกันอย่างหนึ่งอย่างใด  ดังต่อไปนี้
6.1  เงินสด
 

6.2  เช็คที่ธนาคารสั่งจ่ายให้แก่องค์การบริหารส่วนตำบลทุ่งใส     โดยเป็นเช็คลงวันที่ทำ
สัญญาจ้างหรือก่อนหน้านั้นไม่เกิน 3 วัน ทำการของทางราชการ 
 

6.3  หนังสือค้ำประกันของทางธนาคาร ภายในประเทศตามแบบหนังสือค้ำประกันดัง
ระบุในข้อ 1.4 

 

6.4  พันธบัตรรัฐบาลไทย
 

6.5  หนังสือค้ำประกันของบริษัทเงินทุน  ที่ได้รับอนุญาตใบประกอบกิจการเงินทุนเพื่อการ
พาณิชย์ และประกอบกิจค้ำประกันตามประกาศของธนาคารแห่งประเทศไทย ตามรายชื่อบริษัทเงินทุนที่ธนาคารแห่งประเทศไทยได้แจ้งเวียนให้ส่วนราชการต่าง ๆ ทราบแล้ว  โดยอนโลมให้ใช้ตามตัวอย่างหนังสือค้ำประกันของธนาคารตามที่คณะกรรมการว่าด้วยการพัสดุกำหนด        (การใช้หลักประกันตามข้อนี้ใช้เฉพาะสัญญาจ้างก่อสร้างที่มีวงเงินไม่เกิน  10 ล้าน)    
หลักประกันนี้จะคืนให้โดยไม่มีดอกเบี้ยภายใน 15 วัน นับจากวันที่ผู้ชนะการสอบราคา 
(ผู้รับจ้าง)  พันจากข้อผูกพันตามสัญญาจ้างแล้ว 
7.ค่าจ้างและการจ่ายเงิน 
                        องค์การบริหารส่วนตำบลทุ่งใส  จะจ่ายเงินค่าจ้างเป็นจำนวนเงินอัตราร้อยละ 100 ของค่าจ้างเมื่อผู้รับจ้างได้ปฏิบัติงานทั้งหมดแล้วเสร็จเรียบร้อยตามสัญญาข้อ 1 และคณะกรรมการตรวจรับงานจ้างได้ตรวจรับงานเสร็จเรียบร้อย รวมทั้งทำสถานที่ก่อสร้างให้สะอาดเรียบร้อย

8.อัตราค่าปรับ
ค่าปรับตามสัญญาจ้าง จะกำหนดให้อัตราร้อยละ 0.10 ของค่าจ้างตามสัญญาต่อวันแต่ไม่น้อยกว่า วันละ  100  บาท
9.การประกันความชำรุดบกพร่อง
ผู้ชนะการสอบราคาซึ่งได้ทำการตกลงเป็นหนังสือหรือทำสัญญาจ้างตามแบบดังระบุใน      ข้อ 1.3 
แล้วแต่กรณี  จะต้องรับประกันความชำรุดบกพร่องของงานจ้างที่เกิดขึ้นภายในระยะเวลาไม่น้อยกว่า 2 ปี นับถัดจากวันที่องค์การบริหารส่วนตำบลทุ่งใสได้รับมอบงาน โดยผู้รับจ้างจะต้องรีบจัดการซ่อมแซมแก้ไขให้ใช้การได้ดังดีเดิม  ภายในเวลา 15 วัน นับจากวันที่ได้รับแจ้งความชำรุดบกพร่อง         

10.  ขอสงวนสิทธิในการเสนอราคาและอื่น ๆ 
                         10.1     เงินค่าจ้างสำหรับงานครั้งนี้ได้มาจาก เงินจ่ายขาดเงินสะสม  งบประมาณปี  2551


การลงนามในสัญญาจะระทำได้ต่อเมื่อองค์การบริหารส่วนตำบลได้รับอนุมัติเงินค่าก่อสร้างจากเงินจ่ายขาดเงินสะสม งบประมาณปี  2551   แล้วเท่านั้น

           10.2   เมื่อองค์การบริหารส่วนตำบลได้รับคัดเลือกผู้เสนอราคารายใดเป็นผู้รับจ้างและได้ตกลงจ้างตามสอบราคมจ้างแล้ว ถ้าผู้รับจ้างจะต้องสั่งหรือนำสิ่งของมาเพื่องานจ้างดังกล่าวเข้ามาจากต่างประเทศ และนั้นต้องนำเข้ามาทางเรือในเส้นทางที่มีเรือไทยเดินเรืออยู่  และสามารถให้บริการรับขนได้ตามที่รัฐมนตรีว่าการกระทรวงคมนาคมประกาศกำหนด ผู้เสนอราคาซึ่งเป็นผู้รังจ้างจะต้องปฏิบัติตรากฎหมายว่าด้วยการส่งเสริมการพาณิชยนาวี   ดังนี้
 

(1)แจ้งการสั่งหรือนำสิ่งของดังกล่าวเข้ามาจากต่างประเทศต่อสำนักคณะกรรมการส่งเสริมการพานิชยนาวี  ภายใน  7  วัน  นับถัดจากวันที่ผู้รับจ้างสั่งหรือซื้อของจากต่างประเทศ     เว้นแต่เป็นรัฐมนตรีว่าการกระทรวงคมนาคม ประกาศยกเว้นให้บรรทุกโดยเรืออื่นได้
 

(2)จัดการให้สิ่งของดังกล่าวบรรทุกเรือไทย   หรือมีสิทธิเช่นเดียวกับเรือไทยจากต่างประเทศมายังประเทศไทย  เว้นแต่จะได้รับอนุญาตจากสำนักงานคณะกรรมการส่งเสริมการพานิชยนาวี ให้บรรทุกสิ่งของนั้นโดยเรืออื่นที่มิใช่เรือไทย  ซึ่งจะต้องได้อนุญาตเช่นนั้นก่อนบรรทุกของลงเรืออื่น  หรือเป็นของที่รัฐมนตรีว่าการกระทรวงการคมนาคมประกาศยกเว้นให้บรรทุกโดยเรืออื่น
              (3)ในกรณีที่ไม่ปฏิบัติตาม (1) หรือ (2) ผู้รับจ้างจะต้องรับผิดตามกฎหมายว่าด้วยการ     ส่งเสริมการพานิชยนาวี 
                        10.3 ผู้เสนอราคา ซึ่งองค์การบริหารส่วนตำบลทุ่งใส ได้คัดเลือกแล้วไม่ไปทำสัญญาหรือข้อตกล่งภายในเวลาราชการกำหนดระบุในข้อ    6    องค์การบริหารส่วนตำบลทุ่งใสอาจพิจารณาเรียกร้องให้   ชดเชยความเสียหาย (ถ้ามี) รวมทั้งจะพิจารณาให้เป็นผู้ทิ้งงานตามระเบียบของทางราชการ
                        10.4 องค์การบริหารส่วนตำบลทุ่งใสสงวนสิทธิที่จะแก้ไขเพิ่มเติมเงื่อนไขหรือกำหนดในแบบสัญญาให้เป็นไปตามความเห็นของอัยการจังหวัดหรือสำนักอัยการสูงสุด (ถ้ามี)

11.  มาตรฐานฝีมือช่าง
           เมื่อองค์การบริหารส่วนตำบลได้คัดเลือกผู้เสนอราคารายใดให้เป็นผู้รับจ้างและได้ตกลงจ้างก่อสร้างตามประกาศนี้แล้ว  ผู้เสนอราคาจะต้องตกลงว่าในการปฏิบัติงานก่อสร้างดังกล่าว  ผู้เสนอราคาจะต้องมีและใช้ผู้ผ่านการทดสอบมาตฐานฝีมือช่างจากกระทรวงแรงงานและสวัสดิการสังคมหรือผู้มีวุฒิบัตร  ระดับ ปวช. ปวส. ปวท. หรือเทียบเท่าจากสถาบันการศึกษาที่ ก.พ. รับรองให้เข้ารับราชการได้ในอัตราไม่ต่ำกว่าร้อยละ 10 ของแต่ละสาขาช่าง  แต่จะต้องมีช่างจำนวนอย่างน้อย 1 คน ในแต่ละสาขาดังต่อไปนี้
11.1 ................................-..........................................
12. ในระหว่างระยะเวลาการก่อสร้าง ผู้รับจ้างพึงปฏิบัติตามหลักเกณฑ์ที่กฎหมายและระเบียบได้กำหนดไว้โดยเคร่งครัด
องค์การบริหารส่วนตำบลทุ่งใส

